Le Mespris de la vie et consolation contre la mort/« Creon voyant brusler sa fille miserable »
# Le Mespris de la vie et consolation contre la mort/« Creon voyant brusler sa fille miserable »

Creon voyant brusler sa fille miserable D'un embrassement dous la voulut secourir Mais helas ! il se fit avec elle mourir, Espreuvant à son dam son aide dommageable.

Plustost tu te fondras en plaintes lamentable Que tu puisse empescher les hommes de courir Au terme de la vie, & la mort de ferir Le prince, & le berger d'une flesche semblable

Il n'est rien de si fort que la necessité, Qui trainant apres soy de toute eternité Les choses de ce monde, à la mort donne place.

Croy moy, fais, si tu veus vivre tranquillement Que la necessité volontaire se face Celui qui vit forcé, vit miserablement.

